URDHËR I PËRBASHKËT
Nr. 71, datë 25.2.2020

PËR MIRATIMIN E STRUKTURËS SË VITIT SHKOLLOR 2020–2021 NË SISTEMIN ARSIMOR PARAUNIVERSITAR
( Ndryshuar me urdhrin nr. 357, datë 18.12.2020)
( I përditësuar)

Në mbështetje të pikës 4, të nenit 102, të Kushtetutës së Republikës së Shqipërisë, të shkronjës “ç”, të pikës 2, të nenit 26, e të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar, dhe nenit 7, të ligjit nr. 15/2017 “Për arsimin dhe formimin profesional në Republikën e Shqipërisë”,

URDHËROJMË:

Struktura e vitit shkollor 2020–2021 të jetë si më poshtë:
1. Në arsimin bazë: 
a) mësimet fillojnë më 14 shtator 2020 dhe mbarojnë më 8 qershor 2021;
b) pushimet fillojnë më 24 dhjetor 2020 dhe mbarojnë më 11 janar 2021;
c) provimet kombëtare të arsimit bazë zhvillohen në periudhën 9–30 qershor 2021.
2. Në arsimin e mesëm të lartë:
a) mësimet fillojnë më 14 shtator 2020 dhe mbarojnë më 15 qershor 2021;
b) për maturat, mësimet fillojnë fillon më 14 shtator 2020 dhe mbarojnë më 1 qershor 2021;
c) pushimet fillojnë më 24 dhjetor 2020 dhe mbarojnë më 11 janar 2021;
ç) provimet e Maturës Shtetërore zhvillohen në periudhën 2–30 qershor 2021.
3. Në arsimin profesional:
a) mësimet fillojnë më 14 shtator 2020;
b) nxënësit e klasave të 10-ta, për të gjitha strukturat, nxënësit e klasave të 12-ta, për strukturën 2+2, si dhe nxënësit e klasave të 11-ta dhe të 12-ta, për strukturën 4-vjeçare, përfundojnë mësimet më 15 qershor 2021;
c) nxënësit e klasave të 11-ta dhe të 12-ta, për strukturën 2+1+1 dhe nxënësit e klasave të 11-ta, për strukturën 2+2, përfundojnë mësimet më 1 qershor 2021;
ç) për të gjithë nxënësit maturantë, viti shkollor përfundon më 25 maj 2021;
[bookmark: _GoBack]d) pushimet fillojnë më 24 dhjetor 2020 dhe mbarojnë më 11 janar 2021;
dh) provimet përfundimtare të nivelit I dhe II zhvillohen në periudhën 1–15 qershor 2021;
e) provimi përfundimtar i praktikës profesionale të nivelit III zhvillohet në periudhën 26 maj–1 qershor 2021;
f) provimet e Maturës Shtetërore zhvillohen në periudhën 2–30 qershor 2021.
4. Ngarkohen për zbatimin e këtij urdhri Ministria e Arsimit, Sportit dhe Rinisë, Ministria e Financave dhe Ekonomisë, Qendra e Shërbimeve Arsimore, Agjencia Kombëtare e Arsimit, Formimit Profesional dhe Kualifikimeve, institucionet arsimore vendore, përgjegjëse për arsimin parauniversitar, dhe të gjitha institucionet arsimore të sistemit arsimor parauniversitar.
Ky urdhër hyn në fuqi pas botimit në Fletoren Zyrtare. 

